### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. april 2020 har vedtaget Magistratens foranstående indstilling af 23. marts 2020.

Magistratsafdelingen for Teknik og Miljø udarbejder notat.

Offentlig fremlæggelse af forslag til Lokalplan nr. 1123 for en ny genbrugsstation ved [adresse] i [adresse] samt tillæg nr. 67 til Kommuneplan 2017

### Resumé

AffaldVarme [adresse] ønsker en ny genbrugsstation ved Affaldscenter [adresse]. Planområdet er 1,2 ha stort, kommunalt ejet og i byzone.

Planområdet bruges til genbrugsstation og slaggedepot. Dele af området består af skov og en cirkulær græsflade.

Formålet med planen er opførelse af en ny genbrugsstation og anden brug af den nuværende genbrugsstation. Områdets rekreative kvalitet skal desuden højnes.

I en forudgående offentlig høring om ændring af kommuneplanen fra 12. nov.- 3. dec. 2019 kom to høringssvar om henholdsvis rekreative muligheder, gener fra pladsen samt trafikale forhold. Det anbefales, at svarene ikke medfører ændringer i planforslaget.

Forslaget er ikke i overensstemmelse med kommuneplanen, da en del af området ligger i en ramme til offentlige rekreativt formål. Tillægget foreslår at nedlægge rammeområdet og i stedet lægge arealet ind under naboområdet til erhvervsformål.

Planen fremlægges som en kategori B-plan, hvilket betyder, at planen vil blive endeligt vedtaget af Teknik og Miljø uden politisk behandling, hvis der ikke kommer væsentlige indsigelser.

### Indstilling

Det indstilles:

At 1) forslag til Lokalplan nr. 1123 godkendes til offentlig fremlæggelse, som en kategori B-plan,

At 2) forslag til Tillæg nr. 67 til Kommuneplan 2017 godkendes til offentlig fremlæggelse, som tillæg knyttet til en kategori B-plan,

At 3) bemærkninger fra den forudgående offentlige høring besvares, som det fremgår af indstillingens afsnit 5.4.

### Sagens forløb

19-03-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-03-2020 Magistraten
Fremsendes til [adresse] med bemærkning, at Magistraten i mødet den 23. marts 2020 anbefaler, at byrådet tiltræder Magistratsafdelingen for Teknik og Miljøs indstilling af 6. marts 2020.
 15-04-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. april 2020 har vedtaget Magistratens foranstående indstilling af 23. marts 2020.

Magistratsafdelingen for Teknik og Miljø udarbejder notat.